
1) Iluziile unei Existenţe 


Scăldat de razele Nesfârşirii, 
Cuvântul Facerii, 
îşi spală murdăria, 
care i-a fost atribuită prin Rostire, 
de un Dumnezeu, 
care abia învăţa să vorbească, 
unui Univers, 
al înţelepciunii Eternităţii, 
care l-a lăsat să-şi clădească, 
Iluziile unei Existenţe, 
a Vieţii şi Morţii, 
de care avea atât de multă nevoie, 
pentru a se raporta, 

Nemuririi. 

2) Măreţie 


Depăşit de Singurătate, 

Dumnezeul Iubirii, 
a decis să clădească Viaţa şi Moartea, 
întrupându-ne în Iluzii Existenţiale, 
în care să-şi oglindească Măreţia, 
pe care a visat-o, 
tocmai atunci când, 
primele Clipe îşi înmuiau Destinele, 
în sângele Suferinţei, 
unor viitori sfinţi, 
ale căror icoane, 
vor putrezi, 

pe ruinele catedralelor, 

Iluziilor Vieţilor şi Morţilor noastre. 

3) Vândută unui Destin 


Dinţii cariaţi ai Zilei, 

încă mai muşcă din carnea arsă a Clipelor, 
pe grătarul Iluziilor Existenţei, 
la Focul Sacru al Iubirii, 
ale cărui flăcări, 

se înalţă până dincolo de Eternitatea, 
care calcă în picioare, 

Viaţa şi Moartea, 

Cuvântului care ne-a zămislit, 

Durerea, 

Inimii de Cer, 
vândută unui Destin, 
al Nimănui. 

4) Fără vreo excepţie 


Zidarii Amintirilor, 
dărâmă Vise, 

în loc să zidească Revederi, 
pe strada prăfuită de Clipe, 
a Destinului atâtor Suferinţe, 
care şi-au scos la vânzare, 
porţile din ce în ce mai largi, 
gata să primească, 
fără vreo excepţie, 
pe toţi cei care doresc, 
să le deschidă, 

Iluziile Vieţii şi Morţii. 

5) Amânată pentru totdeauna 


Trepte de Speranţe, 
roase de asfaltul negru al Gândurilor, 
stau gata să se prăbuşească, 
peste străzile linşate de Singurătăţile, 
care le calcă pragurile aprinse, 
de Infemele rătăcite adânc, 
prin Sufletele, 
care şi-au alungat, 
până şi Străinii Subconştienţi, 
ce le mai luminau până atunci, 
Iluziile Vieţii şi Morţii, 
a căror întâlnire cu Iubirea, 
a fost amânată, 
pentru totdeauna. 

6) Ne ascundeam uneori 


Gratii debusolate de Uitare, 
strivesc şi acum, 

Paşii zdrobiţi ai Cuvintelor, 

sub acoperişurile cărora, 

ne ascundeam uneori, 

de ploile uscate şi amare ale Clipelor, 

ale căror Destine, 

nu vroiau să ne primească, 

în Eternitatea lor, 

care s-a dovedit, 

în cele din urmă, 

a fi furată, 

din lacrima unui soare al Iubirii, 
care apunea, 
în colţul ochilor plânşi, 
ai Amintirii. 

7) Prin Clepsidrele Zodiilor 


Nisipuri de lacrimi, 
se scurg prin Clepsidrele Zodiilor, 
care şi-au pierdut planetele, 
la Jocul Hazardului, 
pe care nu au reuşit să-l prevestească, 
în travaliul naşterii unei Lumi, 
înecată-n Absurdul Creaţiei, 
ştirbită de Clipele, 
cu ajutorul cărora, 
ar trebui să mestece Timpul, 
ce-a început să băltească, 
la tălpile roase de Vremuri, 
ale Destinelor Nimănui. 

8) Cursul pierdut de Vremuri 


Copitele însângerate ale Zilelor, 
sfarmă granitul dur al Destinului, 
încercând să sculpteze, 
albia unei Istorii, 
prin care să devieze, 
cursul pierdut de Vremuri, 
al fluviului Deşertăciunii, 
în care ne înecăm fiecare dintre noi, 

Clipele dăruite de Naştere, 

Timpului bolnav, 
de răceala Privirilor, 
unor Destine, 

atât de străine de noi înşine, 

încât ne-au fost dăruite de Existenţă, 

ca fiind propriile noastre Iluzii ale Vieţii şi Morţii. 

9) Nefericire 


Hemoragii de apusuri, 
încă sângerează cu Clipe, 
aprinse de Amintiri, 
ca să ardă Timpul, 
înfrigurat de noi înşine, 
la masa de taină a unei Zile, 
din care ne-am ospătat Destinul, 
până când a căzut beat, 
pe caldarâmul rece şi umed, 
al Lacrimilor, 

pe care am început să ne plimbăm, 
Nefericirea. 

10) Ne sufocă 


Alergăm printre falduri de cer, 
bătuţi de vânturile Anilor, 
în pletele Clipelor, 
pe care le pierdem, 
duse de valurile unui Destin, 
care ne îneacă, 
oricât de bine, 
am şti să înotăm, 

încercând să ne menţinem la suprafaţa, 
Iluziilor Vieţii şi Morţii, 
care ne sufocă, 
cu vuietul lor asurzitor, 
de Absurd. 

11) De pe bolta Viitorului nostru 


Urme, 

pierdute-n foşnetul frunzelor, 
fără nervuri, 

prin care să ne mai curgă Răsăriturile, 
din care să donăm, 

Clipelor accidentate, 
ce mai au nevoie, 
de sângele Inimilor noastre, 
care încă mai bat apropouri, 
la Eternitatea unei Stele, 
pe care o privim cu teamă, 
ca nu cumva să cadă vreodată, 
de pe bolta, 

Viitorului nostru. 

12) Cei care hrănesc Eternitatea 


Ninge-mă cu fulgii Clipelor, 
regăsiţi în furtuna unui Vis, 
din care ne-am întremat, 

Privirea Dumnezeului, 
născut pentru a iubi, 

Adevărul Absolut al Cuvântului, 
care ne-a plămădit, 
înţelesul de a fi, 
aici şi acum, 

cei care hrănesc Eternitatea, 
cu Nesfârşirea Iubirii lor. 

13) Din nou împreună 


E-atât de mult gol, 
în lacrima Icoanei Cuvântului tău, 
încât simt, 
cum, 

până şi Timpul se pierde, 
căzând adânc, 
în Uitare, 

sfidând toate legile gravitaţiei, 
dintre Privirile îngheţate, 
pe care alunecăm, 
conştienţi fiind că ne vom lovi, 
atât de tare, 
de noi înşine, 

încât până şi Iluziile Vieţii şi Morţii, 
ni se vor sfărma, 

în fulgii unei zăpezi albe şi imaculate, 
fără de sfârşit, 
a ceea ce ar fi trebuit să fie, 

Clipa Eternităţii noastre, 
pe care nu mai avem cum să o strângem, 
în braţele Destinului, 
din nou, 
împreună. 

14) Oricât de scorojite 


Ne-am atârnat icoana Iubirii, 
pe Zidurile unor Lacrimi, 
ale Timpului, 
pe care nici o Clipă, 
nu a vrut să le vopsească vreodată, 
oricât de scorojite ar fi fost, 
ştergând urma paşilor, 
unui Dumnezeu al Iubirii, 
care a respirat prin Cuvântul, 
în care doream, 
să ne ascundem Viitorul, 
atât de porniţi eram, 
să cucerim o Existenţă, 
pe care n-am fi bănuit-o, 
pentru nimic în Lume, 
că nu era a noastră. 

15) Atunci când 


Teancuri de Zile, 

stau amăgite pe tejghelele Promisunilor, 
unei Lumi a Nimănui, 
din care suntem obligaţi, 
să ne sculptăm Clipele, 
după chipul şi asemănarea, 
unui Dumnezeu, 
atât de străin de noi înşine, 
încât nici măcar nu a vrut să mai audă, 
de Catedrala Iubirii, 
atunci când ni s-a năruit, 
la tălpile Destinului. 

16) Sub gheaţa groasă 

Cuvinte vagaboande, 
dorm pe străzile Amintirilor, 
îngheţând de frig, 
în lipsa Virgulelor, 
cu care să se acopere, 
înaintea întrebărilor geroase, 
care ne fac Privirile să tremure, 
sub gheaţa groasă, 
de sfârşit de Lume, 
a Destinului, 
în care ne-am încarnat. 

Iluziile Vieţii şi Morţii. 

17) Ne macină şi azi 


Curg cremenele sudorilor de scântei, 
ale Cuvintelor, 
pe stâncile neclintite, 
ale Simţămintelor, 
sculptate de Iluziile Vieţii şi Morţii, 
după chipul Suferinţei, 
care ne-a botezat Destinul, 
la naşterea Lumii, 
ale cărei dorinţe, 
ne macină şi azi Existenţa, 
cu Obsesiile Absurdului, 
pe care suntem obligaţi, 
să-l respirăm. 

18) Ne spălăm faţa Destinului 


Aripile Zilelor, 
sfinţite de Iluziile Existenţei, 
planează maiestuos, 
deasupra coroanelor de întrebări, 
ale Apocalipsei, 
unui Timp al Nimănui, 
cu stropii din sudoarea Clipelor căruia, 
ne spălăm faţa Destinului, 
oglindindu-ne în Viaţă şi Moarte, 
pentru a ne aranja, 

după moda mai bătrână decât Vremea, 
a unui Dumnezeu, 
ce pare, 

că ne-ar fi avortat, 
încă de la naşterea, 

Iubirii. 

19) Urma Cuvântului 

La fel de însinguraţi, 
de noi înşine, 
am clădit Umbra Lumii, 
care ne-a devenit, 
o Unnă a Cuvântului, 
ce pretindem, 
că ar fi călcat pe acolo, 
dedicându-i religii, 
şi Catedrale de Iubire, 
fără să ştim vreodată, 
că Paşii înţelesurilor sale, 
n-au aflat niciodată, 
de Privirile noastre, 
pierdute în praful, 

Iluziile Vieţii şi Morţii. 

20) în timp ce vom cădea 


Furtuni apocaliptice de Vise, 
strâng snopii Clipelor, 
pe care le-au secerat, 
crezând că vor coace, 
pâinea Adevărului Absolut, 
al Iubirii, 

pe care să o rupem, 
cât mai este încă fierbinte, 
cu forţa Privirilor tăcute ale Eternităţii, 
din noi, 
apoi, 

să ne ardem buzele, 
cu aburii îmbietori ai Cuvântului, 
sub acoperişul căruia, 
să ne ascundem Fericirea, 
ca nu cumva să ne-o fure cineva vreodată, 
fără să ştim, 

cât de flămânzi vom rămâne, 
după ce vom afla, 
că de fapt ne-am hrănit, 
cu Adevărul Iluziilor Vieţii şi Morţii, 
în timp ce vom cădea, 
în negura Singurătăţii. 

21) Anotimpul lapidat al Iubirii 


Plouă cu pietre, 

peste Anotimpul lapidat al Iubirii, 
care ar fi înşelat, 

Deşertăciunea acestei Lumi, 
ce guvernează Cimitirele de Cuvinte, 
prin care trecem o existenţă întreagă, 
pentru a poposi în cele din urmă, 
într-unul din ele, 
al cărui înţeles, 
constă de fiecare dată, 
în Moarte. 

22) Menirea de a fi Trecători 


Râuri colorate deVise, 
sfârşesc în caruselul, 

Iluziilor Vieţii şi Morţii, 
devenit Ocean, 
al aripilor frânte, 
care ne rotesc necontenit, 
spre Absurd, 
până când ameţim, 

înecându-ne în valurile sale de Iubire, 
ce ne sfarmă stâncile sufletelor, 
din care ne este plămădită, 

Menirea, 
de a fi Trecători, 
pe podurile ruinate, 
ale palmelor unor Zile, 
care ne lovesc necontenit, 

Amintirea, 

vrând să o alunge pentru totdeauna, 
în prăpastia, 

unde nu vor mai exista Cuvinte, 
Niciodată. 

23) Noaptea Iubirii 


Rupe-mi Doamne, 

lanţurile grele ale Iluziilor Vieţii şi Morţii, 
din Cimitirele Cuvintelor, 
în braţele cărora m-am născut, 
pe LumeaDespărţirii, 
de mine însumi, 
cel încarnat în Deşertăciunea, 
poveştii muritoare a unui Destin, 
care în loc să trăiască, 
cele o mie şi una de nopţi, 
a ales doar una singură, 
şi aceea era tocmai Noaptea Iubirii, 
dintre mine, 

şi Ochii Eternităţii Clipei, 
atunci când câinii Orizonturilor, 
sfâşie carnea Zilelor noastre de naştere, 
până când în urma lor, 
nu mai rămâne nimic, 
din trupul firav al Amintirii. 

24) Câte un alt Cer 


Zguduit de vâltoarea razelor, 
Stelei noastre căzătoare, 
am alergat să o prind, 
pe linia Orizontului Iubirii, 
care se depărta mereu, 
de Cuvântul care ne hrănea, 
Iluziile Vieţii şi Morţii, 
lăsându-ne să ne visăm în voie, 
Despărţirea, 
de noi înşine, 

care am devenit atât de străini, 

Clipei în care iubeam, 

încât a trebuit, 

să ne căutăm fiecare, 

câte un alt Cer, 

sub aripile căruia, 

să putem deveni ploaia, 

cu lacrimile tari şi reci, 

care ard şi acum, 

stropii căzuţi, 

de pe faţa Nimănui, 

care se numeşte Amintire. 

25) La rădăcinile cărora 


Stele însingurate, 

părăsite până şi de către Destine, 

ning cu Clipe, 

pe obrazul Iubirii, 

sperând să devină, 

născătoarele unui Timp nou, 

al Cuvântului Facerii, 

din care să ne modelăm o Lume, 

pe care să nu o pierdem niciodată, 

printre buruienile unor Vise efemere, 

la rădăcinile cărora să ne încălzim, 

Iluziile Vieţii şi ale Morţii. 

26) îşi pierduseră Glasul 


Strigam în urechile Timpului surd, 
cât puteam de tare, 
să-mi lase Clipa Eternă a Iubirii, 
neştiind că Privirile, 
îşi pierduseră Glasul, 
la taraba Singurătăţii, 
unde a fost vândut pe nimic, 
unei Deşertăciuni, 
care-1 luase pentru a-şi hrăni, 
Iluziile Vieţii şi Morţii, 
până când Paşii Destinului, 
ne vor fi vânduţi la rândul lor, 
Cimitirelor de Cuvinte, 
în care vom rămâne, 
pentru totdeauna. 

27) Să ne lase cel puţin o Clipă 

Clepsidre rănite de Clipele, 
ce nu vor să ne părăsească, 
sângerează cu Apusuri, 
peste Cuvintele Singurătăţii, 
ale căror Feţe murdare, 
îşi spală Viitorul, 
cu forfota însângerată a acestora, 
de pe fruntea unui Timp, 
care nu ne-a acceptat niciodată, 
să ne lase cel puţin o Clipă, 
fără preţul plătit, 

Iluziilor Vieţii şi Morţii. 

28) De cât de mult te-au aşteptat 


Şi-am început, 
să-mi rup Cerul Viselor, 
să-l strâng în Palmele Cuvintelor, 
murdare şi muncite, 
de cât de mult, 
te-au aşteptat, 
să înotăm, 

prin şanţurile lor adânci, 
prin care curge sudoarea înţelesurilor, 
din care să ne clădim, 

Palatul de cleştar al unui Destin, 
la porţile căruia, 
să nu lăsăm, 
niciodată, 

să intre Deşertăciunea. 

29) Ne umbresc şi azi 


N-am înţeles, 
de ce?, 

Destinul ne-a rămas, 
o Urmă spălată, 

de pe feţele Iluziilor Existenţei, 
care ne umbreşte şi azi, 
Viitorul, 

cu resturile ei de Cuvinte, 
aruncate la Gunoiul Creaţiei, 
de Dumnezeul, 
unei Iubiri, 

care nu a fost niciodată, 
a noastră. 

30) Tăiate în cioburile Apusurilor 


Clinchete de Zile, 
sparg paharele de cristal, 
cu care ne ciocneam, 

Norocul Privirilor, 
tăiate în cioburile Apusurilor, 
unui Cuvânt, 
care şi-ar fi uitat, 

Iubirea acasă, 
fiind înfierbântat, 
de jocurile murdare, reci şi triste, 
ale Iluziilor Vieţii şi Morţii, 
pe care le-a găsit la colţul străzii, 
Destinului nostru. 

31) Ne ară sfidătoare 


Noroiul ameninţător, 
al Angoaselor, 
se depune pe tălpile, 

Gândurilor, 

ce-abia se mai urnesc, 

lovite de biciul rece şi necruţător, 

care aprinde Zilele Destinelor, 

ce ard în flăcări de Nelinişte, 

pe spinarea gârbovită a unei Lumi, 

care trage în continuare, 

plugul greu şi tăios, 

al Iluziilor Vieţii şi Morţii, 

care ne ară sfidătoare, 

fiecare părticică de Iubire. 

32) Devenind nisipul Clepsidrelor 


Cădem adânc, 
devenind, 

nisipul Clepsidrelor, 
pentru a şti cât de mult, 
poate iubi Dumnezeu această Lume, 
a Dezastrelor, 
pe care le ajutăm, 
întreaga noastră existenţă, 
să respire, 
prin porii Clipelor, 
de care ne împiedicăm, 

Destinul, 
de fiecare dată, 
când vrea să evadeze, 
din lanţurile amăgitoare, 
ale Iluziilor Vieţii şi Morţii. 

33) Nici măcar o firimitură 


Rădăcini uscate, 

de Convulsiile Cuvintelor desfrânate, 
ale Deşertăciunii, 
pe care am invitat-o, 
fără să ştim cine este, 
la masa de taină, 
a Iubirii, 

care este trupul Lui Dumnezeu, 
pe care L-am gătit în fel şi chip, 
în bucate cât mai alese, 
dorind să servim pe toată lumea, 
fără să ştim, 

că nouă nu ne va mai rămâne nimic, 
nici măcar o firimitură, 
de Adevăr cu care să ne potolim, 
foamea de noi înşine. 

34) Sudoarea Eternităţii unei Clipe 


Furtuni apocaliptice de Vise, 

fulgeră cu Pasiuni, 

peste sudoarea Eternităţii unei Clipe, 

care ne spală faţa Timpului, 

pe aripile căruia, 

zburăm spre Perfecţiunea, 

Iluziilor Vieţii şi Morţii, 
a căror sânge, 

curge prin venele Destinului nostru, 
spre a se vărsa, 

în oceanul Cimitirului unui Cuvânt. 

35) Doar fiind vinovaţi 


Dalta Regretelor, 

sapă adânc în stânca Viitorului, 

sculptând faţa Absurdului, 

după chipul şi asemănarea, 

Iluziilor Vieţii şi Morţii noastre, 

pe care le respirăm, 

ca un dar al Păcatului Originar, 

făcut de un Dumnezeu, 

al Singurătăţii, 

care se vroia alături de noi, 

doar fiind vinovaţii de serviciu, 

ai propriei Sale greşeli. 

36) Ne-am înglodat Destinul 


Naufragiaţi pe oceanul Speranţelor, 
loviţi de valurile unei Existenţe, 
a Nimănui, 

vrem să ajungem în portul, 
fără adresă, 
al unei Iubiri, 
despre care, 
încă mai credem, 
că ne aşteaptă, 
fluturând eşarfa Viitorului, 
oricât de mult ar sfida, 

Cerul înjosit de furtunile, 

Iluziilor Vieţii şi Morţii, 
în datoriile cărora, 
ne-am înglodat Destinul. 

37) Din sertarul cu Gânduri 


Erai atât de multă floare, 
încât ţi-au rămas şi azi petalele, 
între coperţile cărţii Destinului meu, 
ce a devenit biblia unor sfinţi ai Iubirii, 
care şi-au călugărit Clipele, 
în aşteptarea învierii, 
unei Priviri, 

pe aripile căreia să zbor, 
până departe în mine însumi, 
unde să te regăsesc, 
la fel de Primăvară, 
precum erai, 
înainte de a rătăci, 
printre Iluziile Vieţii şi Morţii, 
din sertarul cu Gânduri, 
al Deşertăciunii. 

38) Către tarabele Viselor noastre 


Zori costelivi şi vineţi, 
duşi de Timp, 

către tarabele Viselor noastre, 
spre a ne fi vânduţi, 
la suprapreţ Regretelor, 
din care suntem obligaţi să ne gătim, 
Ciorba de Clipe, 
pe care să o servim, 
la masa pretinselor Iubiri, 
îmbrăcaţi de fiecare dată, 
în ţinuta de gală, 
a Iluziilor Vieţii şi Morţii. 


44 



SORIN CERIN 
-DUMNEZEUL MEU- 

-poeme filosofice- 


39) Plouată mereu 


Feţe spălate de Clipe, 
se încolonează cuminţi, 
aşteptând nerăbdătoare, 

Cimitirele de Cuvinte, 

care să le călăuzească Destinele, 

către Iluziile Vieţii şi Morţii, 

pe care le vor bea însetate de Adevăr, 

întreaga lor Existenţă, 

căzută în prăpastia Absurdului, 

din care-şi vor face acoperiş, 

deasupra Suferinţei, 

plouată mereu, 

cu Nepăsare. 

40) însărcinate să nască Destine 


Cavalerii Apocaliptici ai Fericirii, 

cântată pe aria falsă, 

din opera unei Lumi a Nimănui, 

îmbrăcaţi în Zalele Timpului, 

de Carton presat, 

de Zilele însărcinate, 

să nască Destine, 

la Maternităţile groazei, 

din catacombele Iubirilor, 

pierdute, 

în bordelurile Existenţei, 
care şi azi mai licăresc, 
prin întunecimile murdare şi umede, 
ale Uitării. 

41) Gânduri răsfirate 


Zmeie multicolore, 
de Vorbe-n vânt, 
ţinute de sforile roase, 
trase de către Destine, 
încă mai stau, 
în aerul rarefiat al Golului, 
din înălţimile Cuvintelor, 
fără de sens, 

pe care ne mai zboară şi azi, 
Gândurile răsfirate, 
a ceea ce ar fi trebuit să fie, 
Adevărul unei Iubiri. 

42) Din Inima Iubirii 


înotam prin praful stelar putrezit, 
de frunzele Clipelor, 
care şi-au părăsit, 

venele nervurilor tăiate ale Toamnei, 
din Inima Iubirii, 

plecată spre Eternitatea unei Stele, 
a Adevărului Absolut, 
din care a coborât, 
în această Lume, 
a Privirii tale, 
vândută prea ieftin, 
pe taraba Deşertăciunii, 
pentru a fi cumpărată, 
de către Iluziile Fericirii, 
din care Viaţa şi Moartea, 
şi-au croit cavouri de lux, 
pentru Cimitirele de Cuvinte, 
ale Timpului neiertător. 

43) Lama Eternităţii 


Cuvintele de nisip, 
construiesc acum, 
castele de Vorbe-n Vânt, 
pe ţărmurile, 

care ne-au spălat Urmele, 
cu atât de multă Apă a Vieţii, 
încât Moartea, 
a reuşit să-şi clădească, 
un adevărat Ocean al Uitării, 
din noi înşine, 
care şi azi, 

spală tălpile pline de bătături, 
ale Inimii, 
ce dor atât de tare, 
atunci când călcăm Timpul, 
şi nu pot fi tăiate, 
nici chiar de Lama Eternităţii, 
vreunei Clipe din Lume. 

44) Pentru a hrăni cu trupurile noastre 


Gări pustiite, 
de propriile trenuri, 
ale Speranţelor ruginite, 
alături de peroanele insalubre, 
ale Destinelor, 
pe care le bănuiam, 
undeva-cândva, 
că ne vor duce departe, 
de pacea dezlănţuită, 
printre Visele, 
luptelor din noi înşine, 
în care ne pierdusem, 
de asemeni, 
încrederea, 
că ne vor salva, 
de Lumea Nimănui, 
din care am fost plămădiţi, 
pentru a hrăni cu trupurile noastre, 
Iluziile Vieţii şi ale Morţii. 

45) Fericirea unei Suferinţe 


Gratii maniacale de Idei, 
încătuşează Cerul Viselor, 
care-şi surpă fruntea, 
de Zidurile Destinelor, 
ce ne străjuiesc Iluziile Existenţei, 
prin labirintul cărora, 
suntem obligaţi, 

să ne găsim Fericirea unei Suferinţe, 
care nu-şi va arăta niciodată adevărata faţă, 
sculptată după chipul şi asemănarea, 
unui Dumnezeu însingurat, 
al Iubirii noastre. 

46) Nu poate fi iertat 


Nici Steaua Viselor noastre, 

pierdută-n ceaţa Iluziilor Existenţei, 

nu poate să ajute Iubirea, 

iluminându-i calea, 

după ce a fost înmormântată, 

în Cimitirul Cuvântului căzător, 

care arde pe bolta Amintirilor, 

scriind cu litere de foc, 

numele unui Timp, 

ce nu poate fi iertat, 

nici măcar de Iluziile Vieţii şi Morţii, 

vreodată. 

47) Trist şi sadic 


Zodii pierdute, 
în Privirile fără Cuvinte, 
ar vrea să ne arate Eternitatea, 
care a alungat Timpul, 
de la masa Destinelor, 
lăsând furtunile Simţămintelor, 
să aducă aerul proaspăt, 
de început de Lume, 
al Iubirii, 

din Tărâmurile Viselor, 
unde nu a existat niciodată, 
Păcatul Originar, 
al unui Dumnezeu, 
trist şi sadic, 
de atâta Singurătate, 
care ne curge şi azi, 
prin venele Clipelor, 

Iluziilor Vieţii şi Morţii. 

48) Un Dumnezeu al Iubirii 


Dumnezeu ne-a dat ca rest, 
mai multă Suferinţă decât Fericire, 
mai multă Noapte decât Zi, 
mai mult întuneric decât Lumină, 
fiindcă am vrut, 

să ne plătim datoriile Eternităţii, 

faţă de Păcatul Originar, 

aflat în cârdăşie cu Timpul, 

în capcana căruia am intrat, 

pe care l-a inventat tot El, 

fiind atât de Singur, 

încât i-a creat Moartea, 

pe care nu putea să se răzbune, 

fiindcă n-avea cum să greşească, 

întrucât Cunoaşterea nici nu exista, 

şi-atunci ne-a dat-o nouă, 

să o ducem pe Inima bătătorită a Iubirii, 

născând în sfârşit Ura, 

de care avea atât de multă nevoie, 

ca să ne dovedească, 

că poate în sfârşit, 

să Iubească, 

devenind astfel, 

un Dumnezeu al Iubirii. 

49) Să ardă cu veşnicia ei 


Niciodată n-aş dori, 
să las Lacrima Amintirii, 
să ne spele Clipa de acum, 
în care existăm, 
fără să lăsăm uşa Timpului, 
deschisă vreodată, 
ştiind că vine să ne fure, 
Existenţa, 

din colţul Inimii Cuvântului, 
care ne-a devenit, 

Lumina Divină care ne înveleşte, 
zăpada imaculată a Iubirii, 
a cărei Foc Sacru, 
ar vrea să ardă cu Veşnicia ei, 
Deşertăciunea. 

50) Ne descompun Visele 


Candele de Cer, 

ne ard trupurile Cuvintelor, 

cu Amintirile Păcatelor Originare, 

care şi acum, 

ne descompun Visele, 

prin Cimitirele de Gânduri, 

care ne hrănesc Singurătăţile, 

bolnave după Străinul, 

din noi, 

pe care îl întâlnim atât de rar, 
ca să putem şti, 
cât de departe, 
este neînţelesul Iubirii, 
rătăcit în Eternitatea Clipei, 
din firimiturile căreia, 
sperăm să ne potolim setea, 
de Iubire. 

51) Venele Viselor 


Jurnale de Ceruri, 
sparte de Furtunile ţipătoare, 
ale Absurdului, 
se citesc de Zorii însângeraţi, 
care şi-au tăiat Venele Viselor, 
în lamele ascuţite, 
ale unui Destin, 

alungat de Dumnezeul Nimănui, 
tocmai în braţele noastre, 
tatuate cu Liberatea, 
de a ne ucide Zilele, 
după bunul plac, 
al Timpului, 

pe care nu l-am avut niciodată, 
pentru noi înşine. 


57 



SORIN CERIN 
-DUMNEZEUL MEU- 

-poeme filosofice- 


52) Obligaţi să convieţuim 

Cât Adevăr Absolut, 

să fi îndurat Absurdul, 

încât a primit cadou de la Existenţă, 

trupul descărnat al Clipelor noastre?, 

care să hrănească, 

Sfinţii Părinţi ai unor Ceruri, 
care nu ne-au aparţinut niciodată, 
lipsite de Viitorul, 
în care să ne putem oglindi, 

Vieţile, 

răpuse oricum de Soarta, 

Cimitirelor de Cuvinte, 
în care suntem obligaţi, 
să convieţuim. 

53) Pe umerii Iubirii 


Ramuri înmugurite de Vise, 
care nu s-au născut niciodată, 
la porţile Zilelor noastre, 
pentru a fi culese, 
de Orizonturile înflăcărate, 
ale Timpului, 
la poalele căruia, 
ne lăsam frâurile Sentimentelor, 
să prindem Eternitatea Clipei, 
pe care să o îmblânzim, 
pentru a fi legată, 
de caleaşca Viitorului, 
ca să ne ducem, 
pe umerii Iubirii, 

Steaua Luminii Divine, 
a cărei iluminare, 
încă mai sperăm, 
să ne arate calea, 
spre Adevărul Absolut. 

54) Anii rupţi în coatele Viselor 


Poduri rătăcite, 
peste genele Apusurilor, 
îşi mai caută şi acum, 
calea către Nesfârşirea, 
dintre Ziua legămintelor, 

Focului Sacru Divin, 
care ne mistuie Adevărul, 
călindu-1 cu Profunzimea Iubirii, 
şi Anii rupţi, 
în coatele Viselor, 
din Paşii Străinului înecat, 
în sângele Zorilor, 

Clipei, 

care ne-a fost dată, 
odată cu Eternitatea, 
pe care putem, 
să o rătăcim, 
atât de uşor, 

printre Cimitirele de Cuvinte, 
ale Iluziilor Vieţii şi Morţii. 

55) Icoana Jertfei 


Promisiuni jucate, 
la ruleta Amintirilor, 
de Visele care stăpâneau, 
undeva-cândva, 

regatul Privirilor vii ale Cuvintelor, 
pe Nesfârşirea cărora ne pierdeam, 
până şi Iluziile Vieţii şi Morţii, 
crezând că Eternitatea, 
este verigheta prin care Dumnezeu, 
ne recunoaşte, 

Adevărul Absolut al Iubirii, 
care ne devenea astfel, 

Icoana Jertfei, 
fără să realizăm, 
cât de mult rătăcim, 
prin Catedrala ruinată, 
de Păcatele Originare, 
prin care erau obligate, 
să treacă, 

Sufletele noastre, 

din ce în ce mai pustii, 
până când am înţeles, 
că unica salvare, 
constă în Moarte, 
rămânând pentru vecie, 
credincioşi, 
acelui Dumnezeu, 
care ne-a dăruit-o. 

56) Să le încălzească 


Suntem obligaţi, 

de Păcatul Originar, 

să ne ucidem Clipele, 

dăruindu-le Iluziilor Vieţii şi Morţii, 

care astfel prosperă, 

printre ruinele Sufletelor noastre, 

rătăcite, 

la porţile mereu închise ale Fericirii, 

din care sperăm, 

să ne rupem cel puţin, 

o firimitură de Adevăr, 

pe care să-l înrămăm, 

alături de Icoana Iubirii, 

pe zidurile reci şi insalubre, 

ale Destinelor, 

ca să le încălzească, 

cu Lumina Divină, 

a Viselor noastre. 

57) La tălpile Clipei unei Iubiri 


Lasă-mi Doamne, 
să ningă cu petale de Simţăminte, 
pe Cerul Inimii Tale, 
prin care-mi respir, 

Iluziile Vieţii şi Morţii, 
îngenuncheate la tălpile Clipei, 
unei Iubiri, 

pe care atât de puţini o văd la faţă, 
încât a devenit o Legendă, 
pe care o mai povestesc, 

Visele mai bătrâne decât Vremurile, 
Creaţiei Tale, 

prin Catedralele dărâmate ale Amintirilor, 
bântuite de furtunile Uitării, 
împiedicate prin Urmele chipului tău. 

58) Magazin la mâna a doua 


Câtă Primăvară să fi murit, 
în Ochii Iernii noastre, 
încât a îngheţat, 
părăsită, 

la margine de drum, 
fără ca măcar, 
să-i aprindem o lumânare, 
de Dor, 

la căpătâiul Cuvântului, 
în care am respirat, 
pentru prima dată, 
aerul tare, 

al înălţimilor unei Iubiri, 

peste care zburam, 

înveliţi cu mantaua Clipei Eternităţii, 

pe care cineva a găsit-o acum, 

pe rafturile prăfuite ale Uitării, 

dintr-un magazin la mâna a doua, 

aşteptând ca altcineva să o îmbrace. 

59) Că poate fi al Nimănui 


Lacrimi zăvorâte, 
de strigătele surde ale Amintirilor, 
rup talazurile Dorului, 
inundând Clipele pierdute, 
la ruleta Destinului, 
de Furtunile indiferente ale Timpului, 
din trupul căruia ne-am făcut, 
Verighete de candele aprinse, 
la mormintele Cuvintelor, 
din Cimitirul unui Viitor, 
despre care n-am fi crezut, 
pentru Nimic în Lume, 
că poate fi al Nimănui. 

60) Dumnezeul a toate şi a tot 


Deseori l-am întrebat, 
pe Dumnezeu, 
de ce nu a creat Lumea, 
ca fiind o umbrelă, 
care să ne ferească, 
de Păcatele Originare, 
ale Paşilor pierduţi, 
prin catacombele unui Timp, 
care oricum nu este şi nici nu va fi, 
niciodată al nostru, 
mi-a răspuns, 
într-un târziu, 
mai bătrân decât Vremea, 
că n-ar fi crezut vreodată, 
că Iubirea, 

poate fi mai puternică, 
decât El, 

Dumnezeul a toate şi a tot. 

61) Schizofrenic şi neînţeles 


Şanţuri adânci şi inundate de trădări, 
brăzdează frunţile întunecate, 
ale sfinţilor unor Clipe, 
măcinate de către Destin, 
la moara Iluziilor Vieţii şi Morţii, 
care cerne şi azi, 
făina Deşertăciunii, 
pentru ca pâinea Absurdului, 
să nu lipsească niciodată, 
de pe masa unui Dumnezeu, 
schizofrenic şi neînţeles, 
până şi de Iubirea, 
prin care pretinde, 
că s-ar fi întrupat, 
în Sufletele noastre. 


68 



SORIN CERIN 
-DUMNEZEUL MEU- 

-poeme filosofice- 


62) Noroiul Existenţei 


Drumuri umbrite de Urmele, 
Cuvintelor ce s-au înglodat, 
în noroiul Existenţei, 
întrupându-ne Destinele, 
căzute cu genunchii Clipelor, 
în Suferinţa unei Lumi, 
pe care până şi Dumnezeul Iubirii, 
o lăsase pradă, 

Iluziilor năucitoare, 
ale Vieţii şi Morţii, 
pentru care, 
ştiind că a greşit, 
şi ne-având încotro, 
a pregătit Păcatele Originare, 
sperând că astfel le va distruge, 
prin noi, 

cei osândiţi să le ducem, 

pe umerii gârboviţi ai Zilelor, 

la Cimitirele Cuvintelor, 

unde să ne înmormântăm alături de ele, 

pentru totdeauna, 

Timpul. 

63) Afiş Ros 


Ferestrele Zilelor opace, 
se deschid, 

Deşertăciunii, 

vrând să sfarme câte o bucată de Cer, 
cu colţii tăioşi ai Plictiselii, 
unei Lumi, 

care-şi aşteaptă şi acum, 

Timpul ei, 

în gara unde nicio Clipă Eternă, 
nu vrea să poposească, 
dichisit pentru nunta cu Nesfârşirea, 
unei Iubiri, 

care-şi anunţase prezenţa, 
pe un Afiş Ros, 

de ploile Cuvintelor reci şi insalubre, 
pe care nu se mai putea descifra nimic, 
fiindu-ne şterse numele, 
pentru totdeauna. 

64) Nu le vom putea plăti niciodată 


Câtă Suferinţă, 
trebuie să ne fi întrupat, 

Dumnezeu, 

încât a dat pe dinafară, 

până şi în ochii Străinului din noi, 

ale cărui Lacrimi, 

au devenit, 

Oceanul Iluziilor, 

Vieţii şi Morţii noastre, 
pe care navigăm fără să ştim, 
înglodaţi în datoriile Viselor, 
pe care nu le vom putea plăti niciodată, 
Icoanelor unor Iubiri. 

65) Ochi întunecaţi 


Porţile întunecate ale Lumii, 
nu lasă niciodată, 
să intre Zorii Adevărului Absolut, 
convinsă fiind, 

că aceştia i-ar arde atât de tare, 
Iluziile Vieţii şi Morţii, 
cu Focul Sacru al Iubirii, 
încât ar trebui să renunţe, 
la Păcatele Originare, 
care au consacrat-o, 
în ochii întunecaţi, 
ai unei Existenţe, 
ce a rămas din acest motiv, 
a Nimănui. 

66) Fie ele şi de gheaţă 


Paradisuri pierdute, 
prin Cimitire de Cuvinte, 
îşi dorm somnul de veci, 

Clipele noastre, 
tăcute, 

prin cavourile Gândurilor, 
de unde a dispărut Dumnezeu, 
fiindcă nu mai avea ce căuta, 
la mormintele Amintirilor, 
unde să pună un buchet de flori, 
fie ele şi de gheaţă, 
ale unei Iubiri, 
acum ofilite, 
în care pretindea, 
undeva-cândva, 
că s-ar fi întrupat, 
lăsându-ne să respirăm prin ea, 
doar Deşertăciunea. 

67) Deşertăciune şi Timp 


Rugăciuni de cremene, 
se lovesc de Visele, 
statuilor Cimitirelor de Cuvinte, 
scoţând scântei de Speranţe, 
care aprind rugul, 

Focului Sacru al Lumii, 
pe care ne prăjim Clipele, 
la sărbătoarea Existenţei, 
făcând risipă, 
de atâta Came de Timp, 
care se aruncă, 
pe apele învolburate, 
ale Iluziilor Vieţii şi Morţii, 
pe care suntem obligaţi, 
să le traversăm, 
la fel de dezbrăcaţi, 
pe cât de goale ne sunt, 

Zilele costelive şi bolnave, 
ale unui Timp al Deşertăciunii, 
ce nu ne-a aparţinut niciodată. 

68) în caruselul unui Destin 


Unghiile Cerului, 
scormonesc ţărâna trupului Zilei, 
încercând să o readucă la viaţă, 
din braţele Apusului, 
încolţit în Privirea ta pierdută, 
la Jocurile de Noroc, 
ale unui Dumnezeu, 
care pare a fi ameţit, 
mai demult decât Vremea, 
de când şi-a învârtit Anii, 
în caruselul unui Destin, 
al Iluziilor Vieţii şi Morţii. 

69) Cu întreaga ei întrupare 


Depărtări mai mari, 

decât în noi înşine, 

nu vom afla niciodată, 

pe tărâmul Cerului înnegurat, 

de greutatea plumbului unor Cuvinte, 

cu ajutorul căruia, 

şi-au capitonat porţile mereu deschise, 

Norii Destinului, 

unor Iluzii ale Fericirii, 

pe care le savurează Viaţa, 

îndatorată Morţii, 

cu întreaga ei întrupare, 

din Privirea ta, 

pierdută către Nicăieri. 

70) Să ne plămădim Visele 


Cine ar fi crezut, 
că Dumnezeu, 
ne-ar fi jefuit Clipele, 
din buzunarele Speranţelor, 
pe care le-am invitat, 
la masa de taină, 
a Cerului Nesfârşirii, 
unor Priviri debusolate, 
căzute pe asfaltul rece al Uitării, 
tocmai din Icoanele Jertfei, 
unor Sfinţi ai Iubirii, 
din care încercam, 
să ne plămădim Visele, 
fără să ştim, 

că acestea erau demult vândute, 
Deşertăciunii. 

71) Dumnezeul meu 


Furtuni aprinse, 
din Focul Sacru, 
al Jarului sângelui, 

Clipei înfierbântate, 
de Eternitatea, 
care mi-a dăruit, 
întregul tărâm al Iubirii, 
unei Lumi, 

pe care am descoperit-o, 
doar în Privirea ta, 
atunci când, 
am fost obligat, 
de către Existenţă, 
să-i răspund, 
cum cred că ar arăta, 
Dumnezeul meu, 
chiar dacă eram pierdut, 
printre Cimitirele de Cuvinte, 
din preajma Catedralei, 
Străinului din mine. 

72) Care va licări 


Săgeţi otrăvite, 
de Norocul pierdut, 
ne străpung Amintirea Despărţirii, 
printre gratiile Iluziilor Existenţei, 
de care-şi reazămă fruntea, 
Cuvântul Singurătăţii, 
ultimei şi unicei noastre Clipe, 
pe care oricât de mult, 
am căuta-o, 
nu o vom găsi, 
fiindcă ea va rămâne, 
diamantul strălucitor, 
care va licări, 
la tălpile Nemuririi, 
pierdută definitiv, 
pe bolta Nimănui. 

73) Fericirea Non-Sensului Existenţei 


Caii liberi, 

ai Iubirii unor sfinţi părinţi, 
de pe zidurile veşnic în ruină, 
ale Catedralelor Iluziilor Vieţii şi Morţii, 
aleargă în braţele Zilelor, 
trăgând cu greu, 
bucatele Păcatelor Originare, 
la masa cea de taină, 
a Desfrâului unei Lumi, 
unde ni se vor servi, 
noi gustări de Suferinţe, 
asezonate cu crudităţi de Absurd, 
pentru a ne obişnui, 
cu Fericirea, 

Non-Sensului Existenţei. 

74) Trupul Infinitului 


Peroane pustii, 

de Priviri pierdute, 

trag la trenurile irosite ale Zilelor, 

pe care nici o gară de Amintiri, 

nu le mai vrea, 

întrupate în vreo Clipă, 

care să îmbrăţişeze, 

Cerul palid al vreunui Cuvânt, 
în care am putea rămâne, 
ningând cu Vise, 
peste Nemărginirea, 
care a rămas, 

tot pe terasa Ochilor noştri, 
unde am îmbrăţişat, 
pentru prima dată, 
trupul Infinitului, 
din Strălucirea Stelei, 
care credeam, 
că ne va călăuzi, 
până la capăt, 

Iubirea. 

75) înţelesuri fără oprelişti 


Poduri susdpendate, 
se arcuiesc, 

peste pleoapele Gândurilor, 
dintre Cerul unui Cuvânt, 
pe care-1 brăzdam împreună, 
cu Eternitatea, 
dinainte de a fi Existenţa, 
şi Iubirea unui Dumnezeu, 
pe care doar Păcatele Originare, 
o pot înţelege, 

atunci când vulcanii Simţămintelor, 
tind să erupă, 

peste furtunile înţelesurilor fără oprelişti, 
ale unei Lumi, 

naufragiată în propriul Absurd. 

76) Prin Catedralele Viselor Trucate 


Zodii strivite, 
de propriul Timp, 

încremenit în statuia unui Dumnezeu, 
ce pare a nu-şi mişca niciodată, 

Paşii Clipelor, 

prin Catedralele Viselor Trucate, 
ale Fericirii, 

înglodate-n datoriile unor Zile, 
pe care le-au creditat, 
cu o sumedenie de Păcate Originare, 
şi cu toate acestea, 

par a nu-şi fi plătit nici acum datoria, 
către Iluziile Vieţii şi Morţii, 
părăsite pentru totdeauna, 
de Adevărul Absolut. 

77) Răsăriturile Păcii 


Furtuni de praf, 
în ochii însetaţi de Nesfârşire, 
ai Cuvântului, 
care ne-a primit, 
în Inima Visului său, 
care nu rezona, 
cu Iluziile Vieţii şi Morţii, 
încât am reuşit, 
să vedem de la fereastra sa, 

Ochii Focului Sacru, 
al Necuprinsului unei Iubiri, 
în care ne-am avântat, 
uitând de Lumea dezlănţuită a Zilelor, 
care ne erau oricum furate, 
de către Destin, 
pentru a rămâne pe vecie, 
ascunşi în Catedrala Străinului Fericirii, 
care pulsează în sângele, 

Răsăriturilor Păcii din noi. 

Aprecieri critice despre poezia 
filosofică la Sorin Cerin 


Prof. univ.dr. Al Cistelecan în cadrul 

rubricii Avânt la lettre, sub titlul între reflecţie şi 
atitudine apărut în revista Familia nr. 11-12 noiembrie - 
decembrie 2015,pag.l6-18, Al Cistelecan consideră 
despre poezia de meditaţie a lui Sorin Cerin, că:"Din 
cîte văd, Sorin Cerin e un fel de vulcan textual în 
continuă şi maximă erupţie, cu o scriitură deopotrivă de 
frenezie şi de vituperanţe. In poezie mizează pe rafalele 
reflexive şi pe elanul sapienţial, cultivînd, cum zice 
singur în subtitlul Nonsensului Existenţei de aici, 
poeziile ”de meditaţie”. O modalitate între toate 
riscantă - şi nu de azi, de ieri, ci dintotdeauna - întrucît 
tinde a se amesteca unde nu e chiar treaba poeziei, 
făcînd un fel de filosofare versificată şi, vrînd-nevrînd, 
tot felul de nacazanii şi moralisme. Nu mai e însă cazul 
să ne reamintim de cele spuse de Maiorescu lui Panait 
Cerna în legătură cu ”poezia filosofică,” întrucît poetul 
le ştie şi el prea bine şi tocmai asta vrea să înfrunte: 
riscul de a lucra doar în idee şi de a subordona 

imaginativul conceptualului. Ce-i drept, nu e, pentru 
Sorin Cerin, nici o primejdie în acest sens, căci el e, de 
fapt, un pasional şi n-atinge niciodată seninătatea 
cugetării şi liniştea apolinică a gîndului; din contră, 
declamă cu pathos, mai degrabă dinlăuntrul unei traume 
pe care încearcă s-o exorcizeze şi s-o sublimeze în 
radicale decît din interiorul vreunei păci de cuget sau al 
unei armonii reflexive. Chiar şi ce sună a idee nudă, 
transcrisă adesea aforistic, e, de fapt, o răbufnire de 
atitudine, o transcriere de afect - nu cu răceală, ci mai 
curînd cu fierbinţeală (i s-a şi remarcat, de altfel, 
maniera mai profetică a enunţurilor). Dar cum metoda 
decolării lirice constă intr-un fel de elevare a tot ce vine 
pînă la demnitatea articulării lor reflexive (de unde 
delestarea oricăror referinţe la imediat, fie el biografic, 
fie mai mult decît atîta), poeziile lui Cerin se angajează 
abrupt în ecuaţiile existenţiale mari şi definitive şi nu-şi 
pierd vremea în confesiuni domestice. Ele atacă 
Principiul realităţii, nu accidentele ei. Totul e ridicat 
astei la o demnitate problematică, dacă nu şi de altă 
natură, şi pregătit pentru o procesare densificată. 
Riscurile formulei răsar, fatal, şi aici, întrucît se vede 
imediat mecanismul acestei promovări a realului la 
dignitatea Lirei. Unul dintre mecanisme se trage din 
moştenirea expresionistă (fără ca Sorin Cerin să aibă 
altceva în comun cu expresioniştii) a majusculei, prin 
care se instaurează, brusc şi imprevizibil, fie smerenia 
în faţa radicalului, fie panica în faţa majestăţii 
cuvîntului. De regulă majuscula botează stratul 
"conceptual” (chiar dacă unele concepte sunt metafore), 
semnalizînd alerta problematică. Ce-i drept, Sorin Cerin 
face exces şi risipă de majuscule, astfel încît de la o 
vreme ele nu mai creează nici panică, nici evlavie, căci 
abundenţa le sedează efectele de acest gen şi le 

perverteşte într-un soi de grandilocvenţă. Celălalt 
mecanism de elevare în demnitate se bizuie pe o 
anumită - poate asumată, poate premeditată - 
emfatizare discursivă, pe o îngroşare lexicală şi pe o 
declamaţie de profunde şi de grave. Se insinuează - de 
nu cumva se chiar instaurează - şi aici o evidentă 
procedură de reţetă imaginativă, redundantă peste 
tolerant. Cum e şi normal - ba chiar inevitabil - într-o 
lirică de reflecţie ce vrea să se coaguleze în jurul unor 
nuclee conceptuale, modalitatea imediată de 
sensibilizare a acestor noduri conceptuale constă în 
materializarea abstracţiilor; senzualizarea lor e chiar 
modul lor de epifanizare lirică. Dar la Sorin Cerin 
mecanica imaginativă se bazează pe o simplă 
genitivizare materializantă a abstracţiilor (de unde 
imagini nesfîfşite de genul ”spinii Adevărului”, ”coşarii 
împlinirilor”, "periile Amăgirii” etc. etc.), sub care stă 
cel mai adesea un buton de personificare. Pe scala 
decantării în metafore stăm, astfel, doar pe primii fustei, 
ceea ce produce, simultan, un efect de candoare 
imaginativă (sau discursivă), dar şi unul de 
uniformizare. Probabil însă că această încredere în 
procedeele primare se datorează mizei pe decantarea 
gîndului, miză care lasă în subsidiar acţiunea 
imaginativă (iar pe cea simbolizantă cu atît mai mult) 
ca atare. 

Dar nu cîte şi nici ce idei bîntuie prin poeziile lui Sorin 
Cerin sunt, totuşi, lucrul cel mai relevant (ideea, în general, 
dar şi în acest caz particular, are un grad de indiferenţă la 
lirism). Dimpotrivă, în mod oarecum paradoxal, decisivă, 
nu doar definitorie, e atitudinea în care ele se strîng, afectul 
în care coagulează. Sub aparenţa unui discurs proiectat pe 
”gînd”, Sorin Cerin promovează, de fapt, un lirism (cam 
pus la uscat) de afecte existenţiale (nu de afecte intime). 

Reflexivitatea poemelor nu e, din această perspectivă, decît 
un fel de penitenţă atitudinală, o hieratizare a afectelor 
violente. Stratul pasional e, în realitate, cel care se agită şi 
el se vede în mai toate componentele lui, de la cele de 
vituperaţie la cele de evlavie sau tandreţe sublimată (ori, 
din contră, resentimentalizată). Poetul e, pe fond, un 
exasperat de starea lumii şi de condiţia omului şi pornind 
de aici exersează sarcasme (crunte cel puţin ca şuvoi) pe 
seama "Societăţii de consum” sau pe cea a deşertăciunii 
"Iluziilor Existenţei”. E o febră imprecativă care dă elan 
versurilor, dar care, mai ales, pune în vedetă discursivă 
exasperarea în faţa acestei degradări generale. Atît de 
generale încît ea a cuprins şi transcendentele, căci Sorin 
Cerin e mai mult decît iritat de instrumentalizarea lui 
Dumnezeu (şi a credinţei) în lumea de azi. Iritarea în faţa 
coruperii sacrelor ajunge la culme în versuri de maxim 
tupeu blasfemie ("Ticăloşia Diavolului se numeşte Rău,/ pe 
când a Lui Dumnezeu, Bine.”, dar şi altele, nu mai puţin 
provocatoare şi "infamante” la adresa Dumnezeirii); asta nu 
se întîmplă însă decît din pricina intensităţii şi purităţii 
propriei credinţe (Ştefan Borbely a evidenţiat îndestul 
energia fervorii din poezia lui Cerin), dintr-un fel de 
absolutism devoţional. Căci nu lirică de provocare şi de 
imprecare face, de fapt, Cerin, ci dimpotrivă: lirică de 
devoţiune disperată şi înflăcărată, prin care-1 caută ”pe 
Adevăratul Nostru Dumnezeu/ atît de diferit de cel al 
catedralelor de genunchi roşi/ la zidurile reci şi inerte ale 
lăcomiei Iluziei Vieţii”. E febra devoţională de pe reversul 
imprecaţiilor şi sarcasmelor, dar tocmai ea e cea care 
contaminează toate poemele. Dintr-un strat de ideale strivit 
ies, cu vervă pasională, atitudinile lui Cerin, atitudini 
eruptive oricît ar fi ele de codificate într-o lirică de 
reflecţii." 

Prof.univ.dr.Elvira Sorohan - Un poet existenţialist din 
secolul 21 

Pentru a înţelege pe deplin cronica literară scrisă de 
Elvira Sorohan în Convorbiri literare unde face referire la 
un articol scris de Magda Câmeci referitor la Transpoezie, 
si publicat in România literară unde se specifică ce anume 
este poezia veritabilă, genială, marea poezie pe care o 
râvnesc poeţii ultimului secol, Elvira Sorohan, specifică în 
cronica dedicată poeziei ceriniene din Convorbiri literare, 
numărul 9,(237), paginile 25-28, 2015 sub titlul Un poet 
existenţialist din secolul 21, că: 

Fără să înţeleg ce e „transpoezia”, care, probabil, nu 
mai e poezie, invocînd un termen creat de Magda Cârneci, 
mai citesc totuşi poezia de azi şi acum încerc să spun ceva 
despre una anume. Nemulţumită de „insuficienţa poeziei 
contemporane”, în acelaşi articol din „România literară”, în 
mod rezonabil poeta acuză, în bloc, cum că ceea ce 
„livrează” acum creatorii de poezie nu sînt decît notaţii ale 
„micului sentiment”, „mici disperări” şi „mici gîndiri”. 
Parafrazîndu-1 pe Maiorescu, asprul critic al diminutivelor 
cultivate de Alecsandri, nu poţi spune decît că poezia 
rezultată din astfel de notaţii e şi ea mică (la cub, dacă 
enumerarea se opreşte la trei). Pricina identificată de 
Magda Cârneci ar fi lipsa de inspiraţie, acea tensiune 
psihică, specifică oamenilor de artă, o trăire spontană, ce 
face să se nască, incontrolabil, creaţia. E momentul 
inspirativ, în cazul poeziei, încărcat de impulsuri afective 
imposibil de înfrînt raţional, un impuls pe care îl ai sau nu-1 
ai şi de care e responsabilă vocaţia. Simplu, asta e 
problema, ai vocaţie, ai inspiraţie. Nu prea am o părere 
formată despre poezia Magdei Câmeci şi nici nu pot şti cit 
de des o vizitează inspiraţia, dar dacă starea asta e un har, 
mai e cazul să cauţi reţete spre a o induce? Şi totuşi, în 

numele breslei, preocuparea poetei pentru dorita stare se 
concentrează interogativ: „...întrebarea capitală care se 
pune este următoarea: cum să facem să avem acces mai 
des, mai controlat, şi nu doar prin accident, la acele stări 
intense, la dispreţuita <<inspiraţie>> la acele niveluri altele 
ale noastre, pentru care poezia a fost întotdeauna un martor 
(sic !) privilegiat”. Nu ştim cui aparţine dispreţul, dar ştim 
că inspiraţia e a poetului născut şi nu făcut. Acesta din 
urmă nefiind decît un meşteşugar, un artifex. 

Am în faţă trei plachete de versuri ale puţin 
cunoscutului şi nu lipsitului de inspiraţie poet, Sorin Cerin, 
ordonate într-o logică descrescendo, uşor de 
înţeles, Nonsensul existenţei, Marile tăceri, Moartea, toate 
apărute în 2015, la Editura Paco, din Bucureşti. După ideile 
titulare, îndată te frapează şi vocabularul poetic al primei 
poezii ce te întîmpină cu sintagma „Iluzia Vieţii”, 
ortografiată cu majuscule. Este, în fond, o expresie 
moştenită din vocabularul consacrat al existenţialiştilor, 
deajuns ca să bănuieşti ce marcă vor avea poeziile, 
înaintezi cu lectura fiind curios să vezi cît se menţine 
poetul pe aceeaşi coardă de fond, şi cît de adînc, cît de grav 
trăieşte întru această idee deloc nouă. Şi nu e nouă pentru 
că rădăcinile existenţialismului, modem reformulat, îşi trag 
seva din scepticismul biblicului, melancolicului Eclesiast, 
descurajat, în conştiinţa tragică a finitudinii ca destin. Este 
regele biblic un existenţialist avant la lettre. El descoperă 
că „vreme e a te naşte şi vreme e să mori”, în rest, „totul e 
vînare de vînt”. Ce se mai poate spune nou în vremea 
noastră, chiar în formulă personală, cînd existenţialismul a 
fost intens susţinut filosofic în secolele al XlX-lea şi al XX- 
lea, de la Kirkegaard şi pînă la Sartre, cu nuanţe specifice. 
O poezie în termenii existenţialismului statuat mai poate 
interesa fiinţa zilelor noastre, sclava imaginii vizuale şi a 
internatului, doar prin adaptări ori actualizate adaosuri 

complementare ideii centrale şi nu în cele din urmă, prin 
puterea întoarcerii asupra sinelui. Este cam ceea ce încearcă 
să realizeze poetul Sorin Cerin, lăsîndu-ne, dintru început, 
impresia că trăieşte miracolul creator, inspiraţia. Voind să 
orienteze cititorul spre a căuta un anumit gen de poezie 
cultivată în aceste plachete (cu una şi aceeaşi copertă ), 
autorul le subintitulează, ne varietur, „Poezii de meditaţie”, 
cum şi sînt la nivelul ideilor. Dar, cît de adîncă şi cît de 
personală e meditaţia, n-o poţi spune decît la sfârşitul 
lecturii, cînd sintetizezi ce anume aspecte ale ontologiei şi 
din ce perspectivă intelectiv-afectivă le dezvoltă poetul. 

în mod cert, vocabularul poeziei existenţialiste 
universale, uşor de recunoscut, este acum redistribuit într-o 
altă topică, ceea ce conduce la combinaţii surprinzător de 
noi, unele îndrăzneţe, ori teribil de dure, cum sînt cele ce 
vizează biserica. Citind numai unul dintre cele trei volume 
e ca şi cum le-ai citit pe toate, se cîntă pe aceeaşi coardă, cu 
minime înnoiri de la o poezie la alta. Poetul se închide într- 
o sferă conceptuală unitară, de aici retorica specifică. 
Oriunde ai deschide unul dintre volume, te afli în centrul 
universului poetic, aceleaşi idei, aceeaşi atitudine de 
scepticism revoltat. La nivelul limbajului, acelaşi 
vocabular, bine acordat cu sfera conceptuală, e recombinat 
în noi şi noi sintagme, cu actualizări ce ţin de mediul de 
astăzi şi chiar imediat al fiinţei aruncată în lume să 
ispăşească „Păcatul Originar”. Se ştie, pentru că spuneau 
înţelepţii, „fiul Evei nu trăieşte într-o lume lipsită de 
vaiete”. Ambiţia de a-şi construi o meditaţie personală, 
imposibil de realizat la nivelul vocabularului poetic deja 
obosit, e compensată de arta combinaţiei cuvintelor, fără să 
poată evita frecvenţa redundantă a unor sintagme. Cea mai 
frecventă, uneori plasată voit şi de două ori în aceeaşi 
poezie, este „Iluzia Vieţii”. Alte zeci de cuvinte cheie, 
complementare, frapează prin utilizare ostentativă, spre a 

sublinia ideea de „Nonsens al Existenţei”. Sînt preferate 
serii de cuvinte scrise cu majusculă: „Clipă”, „Nemurire”, 
„Iluzie”, „Absurd”, „Tăcere”, „Moarte”, „Eternitate”, 
„Adevăr Absolut”, „Vis”, „Liber Arbitru”, „Păcatul 
Originar”, „Iubirea”, „Singurătatea”, „înstrăinarea”, 
„Dumnezeu” şi multe altele. Sintagma care aduce aici şi 
acum trăirea problematizată a existenţei este „Societatea de 
Consum”. Se degajă din poezie o frenezie a dublării 
cuvîntului ce susţine ideea. Adesea, această energie 
debordantă a reaşezării cuvintelor acoperă ceea ce cauţi în 
poeziile compuse pe una şi aceeaşi temă, adică trăirea 
intens afectivă a sentimentului „iluziei vieţii”, înăuntru, nu 
în afară. Aici să mai amintim de maniera de a distinge 
cuvintele expresive ortografiate cu majusculă. Ploaia de 
majuscule tinde să inunde cîteva semnificaţii de bază ale 
poeziilor. Şi mai e o particularitate, punctuaţia. După 
fiecare vers, încheiat sau nu ca înţeles, gramatical sau nu, e 
pusă virgula; punctul e pus de preferinţă numai după 
ultimul vers. Altfel decît Eclesiastul biblic, poetul nostru, 
mai mult revoltat decît melancolic, ierarhizează 
deşertăciunile destul de puţin ordonat ca să poţi urmări idei 
clare. Semnificaţiile se aglomerează în una şi aceeaşi 
poezie, cum e Ierarhia Deşertăciunii. Dar nu e singura. De 
vină poate fi realitatea contemporană care provoacă pe 
multiple planuri sensibilitatea poetului. Cuvîntul 
„deşertăciune” e angajat într-o combinaţie gravă, tăioasă, 
pus să însoţească chiar fenomenul naşterii lumii, pentru a 
sugera, finalmente, prin alăturări culinare foarte originale, 
voit vulgarizatoare, dezgustul, „greaţa”, r la Sartre, lăsate în 
urmă de conştiinţa absurdului existenţei. Am trimis la 
poezia Industrie a Cărnii Existenţiale : „Plugul 
Deşertăciunii sapă adine,/ în ţărîna Existenţei,/ vrînd să 
însămînţeze genele Iluziei Vieţii,/ pentru a naşte Lumea,/ 
după o gestaţie prelungă,/ în pîntecul fără limite al 

Minciunii,/ care se sprijină pe Adevăr pentru a exista,/ 
...corbii negri ai gîndurilor,/ dezvoltînd,/ O adevărată 
Industrie a Cărnii Existenţiale,/ începînd,/ de la fripturi de 
vise pe grătarul Absurdului,/ pînă la,/ mezeluri de cea mai 
bună calitate a Deznădejdii.” Ceea ce găseşti în această 
poezie: paradox, nonsens, nihilism, dezabuzare, visuri 
făcute scrum, toate acestea şi altele se vor multiplica, 
recombina caleidoscopic, în toată creaţia cuprinsă în aceste 
trei plachete. 

Dacă noţiunile şi conceptele sintetic cuprinse în 
cuvinte îşi păstrează constant înţelesul, soarta „cuvîntului” 
nu e aceeaşi, pare să meargă spre epuizare, ca şi forţa de 
înnoire a poeziei. Au şi cuvintele soarta lor, în afară de 
poezie, cum zice poetul. La început, paradoxal, „Toamna 
sentimentală” e părăsită „de recoltele înflăcărate de 
cuvinte”, frenetic adunate de temperamentul aprins al 
poetului îndrăgostit numai de anumite cuvinte, cele din 
semantica existenţialistă. Alteori, „Stoluri de Cuvinte,/ 
brăzdează cerul Amintirilor”. în registru schimbat, cuvîntul 
e chinuit ca instrument al presei, violentă, pe drept 
incriminată de poet: „Cuvinte lacustre,/ plîng în ghivece de 
Martiri,/ puse la ferestrele bordelurilor de Ziare,...”. Este 
deplînsă soarta cuvintelor angajate insolit, grotesc: „La 
măcelăria Cuvintelor,/ în colţul străzii Destinului,/ se vînd 
ciolane de fraze stricate,/ pulpe de înţelesuri pentru 
prăjit,...”. Şi cu acest fragment am ilustrat originalitatea 
combinaţiilor verbale resentimentare, ce defulează o 
atitudine poetică provocată de revolta împotriva 
nonsensului existenţei. în cele din urmă e metaforizată 
„iarna Cuvintelor,/ care ningeau peste Zilele noastre,...” şi 
e deplînsă soarta lor, căderea: „în Noroiul unor Cuvinte,/ 
obscene şi pline de invective”, şi, finalmente, sucombarea 
lor: „Cimitire de cuvinte se înşiră în sufletele,/ ce vor şi 
speră la înviere,..Aici cuvintele s-au întors la poezie. 

însă, cuvîntul e numai instrumentul ce nu e numai al 
poetului, doar a lui e problema de fond a existenţei iluzorii, 
resimţită ca atare în tennenii existenţialismului de la 
începutul secolului 21. Acesta e miezul, laitmotivul zecilor 
de poezii semnate de Sorin Cerin, distribuite studiat, 
presupun simbolic numerologic, în fiecare plachetă cîte 77, 
nici una în plus sau în minus. Din sămînţa acestei idei 
generos semănate, se ridică pentru poetul obosit de atîta 
frămîntată gîndire: „Ierburi de întrebări ce unduiesc alene 
peste pleoapele/ Asfinţitului,/ ce abia se mai pot ţine 
întredeschise,/ în zarea unor Răspunsuri,/ ce par a fi migrat 
către depărtările reci ale Uitării.” Nota meditativă a acestor 
versuri nu e cu totul descurajantă. Poetul nu e nici depresiv, 
nici anxios, pentru că are un temperament tonic. El o ia 
mereu de la început, cu declaraţii de neînvinsă voinţă de a 
înţelege, fără să accepte, ca astfel să se poată întoarce spre 
cunoaşterea de sine. în imagini poetice rare se conturează 
un fel de rezumat al discursului poetic, concentrat în 
poezia Ierarhia Deşertăciunii, încheiată, în tennenii 
contemporaneităţii absurdului. E un mod de a reînnoi ceea 
ce s-a mai spus, că „mîncăm absurd pe pîine”. Pluralul 
indică în poet un exponent în numele omului, în general, 
„granitul” semnificînd taina de nepătruns de care se loveşte 
„trestia gînditoare”: „Căţăraţi pe Stîncile Vieţii,/ vrem să 
înţelegem granitul ca şi cum ar fi,/ o trestie conştientă de 
Sine. || Demolăm pilonii Naturii Iluziei Vieţii,/ încercînd să 
punem în locul lor,/ Un Vis cu mult mai străin de noi 
înşine. || Ruinăm slăbiciunea,/ ... devenind propriile noastre 
epave,/ ce rătăcesc spre nicăieri. || ... Să fie ochii Societăţii 
de Consum făcuţi doar pentru a/ privi Ierarhia 
Deşertăciunilor? Iubirea, care ar merita un comentariu al 
nuanţelor la care trimit imaginile poetice, este, în Vis şi 
realitate, o: „icoană prinsă de pereţii reci şi insensibili,/ ai 
unei catedrale a desfrîului, cum este Societatea de 

Consum,/care ne consumă vieţile,/ pentru un Sens ce nu-1 
vom afla niciodată.” Dincolo de jocul cuvintelor se remarcă 
substantivul grav ce anulează cu totul sacralitatea 
catedralei. E un transfer de semnificaţii fabricat de revolta 
pennanent revărsată asupra tipului de societate în care 
trăim. Viaţa noastră, se lamentează poetul în Feline 
Existenţiale : „ se vinde scump la tejgheaua Destinului,/ 
pentru a da gust Desfidului,/ abonat cu cartelă de plăceri în 
regulă,/ la Societatea de Consum.”/... „Promisiuni 
Deşarte,/ şi-au pierdut cheile împlinirii,/ iar acum fac 
Morala cartelului de Legi,/ alături de prostituatele 
politiciene ale momentului”. Limbajul violent, ca săgeţi 
poetice aruncate şi contra degradării teribile a politicului, 
defulează o revoltă de tip nihilist, ridicată la rang de 
principiu. Ţinta absolut actuală este încă şi mai evidentă 
atunci cînd, în poezia Jocul de-a Viaţa cu Moartea, este 
incriminată, cam în aceiaşi tenneni, „grădina Societăţii de 
Consum Foamete,/ drept mari atleţi ai tăierilor de venituri./ 
Cîntarele false şi isterice ale Politicii,/ ne drămuiesc cu 
parcimonie fiecare Clipă...”. 

Schimbînd subiectul, vocabula „clipă”, în raport cu 
„eternitatea”, actualizează o notă din arsenalul de cuvinte 
specifice din limbajul marelui gînditor existenţialist care a 
fost misticul Kierkegaard. După cum atitudinea clar atee, 
cînd e vorba de Dumnezeu şi biserică în poeziile lui Cerin, 
actualizează durităţi de limbaj, cu particularităţi ale 
existenţialismului sartrean, în timp ce Matematica 
existenţei şi multe alte poezii ne readuc în memoria 
culturală imaginea acelei „ monde casse ” percepută critic 
de francezul Gabriel Marcel. 

Poate cea mai densă în concepte complementare 
„existenţei”, dintre poeziile celei dintîi plachete, 
est eDesfrîu. Sînt încercări de a da definiţii, de a pune în 
relaţie lucrurile prin inversiune cu sens, din nou foarte grav 

acuzatoare, cum e cea cu adresă la „mănăstire”. Sigur, 
nefericirea fiinţei care scrie o asemenea poezie, vine nu 
numai din conştiinţa căderii omului în lume sub blestem 
divin, dar şi din ceea ce ar fi o consecinţă, respingerea, pînă 
la blasfemie a nevoii de Dumnezeu. Interogaţia, din 
poezia Desfrîu, care pare că lasă cititorului libertatea de a 
da particulare răspunsuri, e un tertip al poetului conştient de 
ceea ce afirmă la modul mascat: „Existenţa este o nălucă 
prinsă între două vise, Spaţiul şi/ Timpul./ Pacea va fi 
mereu datoare Războiului cu propriile ei/ anne, 
Deşertăciunea Democraţiei şi Dictatura./ Care desfrîu nu-şi 
are mănăstirea sa şi care crimă,/ democraţia ei? ” Poezia 
continuă cu o nouă definiţie a „Existenţei” ca „joc de 
noroc”, însoţită de „Speranţă”, niciodată lăsată în voia 
„liberului arbitru”, care i-ar da omului libertatea de a 
schimba ceva. Rămîne numai libertatea fiinţei de a judeca 
propria existenţă, etern îngrădită să poată depăşi absurdul. 
Natura demonstrativă a poetului îl condamnă, extroversiv, 
la excese, încît risipeşte prea generos ce a adunat cu greu 
din biblioteca propriei vieţi şi a cărţilor. Paradoxal, acelaşi 
temperament e sursa puterii de a trăi autentic sentimentul 
de alienare, de înstrăinare şi accentuată singurătate, pînă la 
a-şi simţi sufletul ca o „casă în ruină”, din care, plecată, 
fiinţa căzută în „neant”, mai are şansa de a fi sortită 
„Eternităţii”. Rămîn multe alte comentarii de făcut la cîteva 
cuvinte preferate ale poetului, înscrise cu majusculă. Dar, 
despre „Iubire”, „Dumnezeu”, „Biserică”, „Absurd”, „Clipă 
şi Eternitate”, „Tăcere” şi „Moarte”, poate, altădată. Ar 
merita, pentru că acestui poet nu-i lipseşte inspiraţia rîvnită 
de alţii, cum scria poeta Magda Cârneci, dar el trebuie să se 
ferească de pericolul de a rămîne un artifex, şi, încă, să nu 
calce prea apăsat pe urmele din Bacovia ori Emil Botta, 
spre a nu le desfigura prin exces. 

Ana Blandiana:" Poezia de meditaţie pe care o 
scrie Sorin Cerin nu este o versificare de adevăruri 
filozofice,ci o impletire de revelaţii despre aceste 
adevăruri.Iar raportul dintre intensitatea acestor 
revelaţii si indoiala din care sunt construite adevărurile 
este chiar piatra filozofala a acestei poezii.De 
altfel,secretul de a putea fixa fulgerul revelaţiei este o 
problema la fel de subtila ca si aceea a păstrării energiei 
solare din zilele calde in cele reci." 

Prof.univ.dr Theodor Codreanu„Sorin Cerin este 
un gânditor aforistic paradoxist, de o mare mobilitate a 
minţii, mânuind cu măiestrie antitezele, îmbinându-le 
oximoronic sau alternându-le chiasmatic în probleme cu 
mize majore din viaţa noastră spirituală şi socială. 
Poezia din Liberul arbitru este o prelungire a manierei 
sale de meditaţie, impregnând-o şi cu o doză potrivită 
de kynism (în sensul dat cuvântului de Peter Sloterdijk), 
reuşind, totodată, performanţa de a rămâne pe teritoriul 
lirismului autentic chiar şi atunci când vituperează 
„Corbii vulgari necrofili şi necrofagi ai Viselor”. 

Prof.univ.dr Ioan Holban„Despre expresivitatea şi 
bogăţia înţelesurilor transmise Celuilalt prin tăcere a 
scris pagini antologice Lucian Blaga. Poetul de azi 
scrie, în Marile Tăceri, o poezie a sentimentului 
religios, nu de amvon, însă, ci în gînd cu Dumnezeu, în 
meditaţie şi în fulgerarea gîndului spre clipa Creaţiei. 
Poezia lui Sorin Cerin este a unui alt Cain rătăcind în 
pustie, păstrînd, încă, frânturi din bucuria edenică 
pentru a ieşi din "menghina” lumii unde omului căzut i 
se surpă orizontul sufletului în ploi de foc şi urme de 
plumb”. 

Prof.univ.dr.Maria Ana Tupan "Meditaţiile lirice 
ale lui Sorin Cerin au ceva din amestecul paradoxal de 
disperare şi energie a revoltei din eseurile filosofice ale 

lui Emil Cioran. Sesizarea tragismului şi grotescului 
existenţei nu conduce la paralizie psihică, ci la nihilism 
exorcizant şi blasfemitor. Sfada cu “adulterinul 
Dumnezeu” - apelativ şocant dar foarte expresiv pentru 
idea de păcat originar al lui ... Dumnezeu care trebuie 
să fi zămislit lumea rea prin adulter cu Satana - capătă 
accente sarcastice în vignetele unei Biblii desacralizate, 
cu un Creator care meştereşte firmamentul la o masă de 
fierar şi un Diavol în care s-au contopit toţi frondiştii 
hippy-rap-punk-porto-ricani: 

[...] stelele alcoolice, ale unui Univers, lacom, meschin şi 
cinic, băute de Dumnezeu la masa Creaţiei, 

pe cerurile înlăcrimate ale Fericirii, mâzgălite cu graffiti de 
Diavol, 

Dacă poetul şi-a propus în poemul La un grătar un exerciţiu 
unnuzian, reuşita e perfectă. Nu numai ingenioase salturi 
mortale pentru logica identităţii de pe un nivel ontologic în 
altul admirăm aici, ci şi tropismul de o barocă inventivitate 
al unui Eucharist pe dos, căci intr-un univers al vieţii spre 
moarte, cel care se frânge e spiritul, cuvântul, pentru a 
revela un ... trup deleuzian, animalic, descris ca minuţioasa 
hartă anatomică a unui student medicinist. Poetul ne 
surprinde prin noutatea şi revelaţia definiţiei aforistice, 
căci, după primul moment de surpriză, acceptăm peisajul 
moralizat al timpului, cu un trecut mort, un viitor viu şi un 
prezent iluzoriu, contrar sentimentului comun că viaţa trăită 
e eul nostru cert, că doar prezentul există cu adevărat şi că 
viitorul e pură ipoteză. Cerin redefineşte fiinţa umană ca 
aflându-şi autenticitatea în multiplicarea mentală a realităţii 
teme şi ca proiect existenţialist". 

- Prof.univ.dr. Mircea Muthu "Disperarea de a găsi 
un Sens existenţei contemporane aluvionează 
testimoniul poetic al lui Sorin Cerin în care amurgul 
limbajului, asociat cu „clepsidra spartă” a timpului,este 
resimţit - cu acuitate tragică - de „cuvintele noastre 
torturate”. 

"Meditaţia, întoarsă spre sine însăşi de „oglinzile 
întrebării”sau de către „ochii” fabuloşi ai Oceanului 
nesfârşit, se automacerează la aceeaşi temperatură febrilă, 
de arc voltaic, enunţată - in nuce -de sintagma „ploilor de 
foc”. 


Prof.univ.dr. Cornel Ungureanu " Sorin Cerin 
propune un discurs poetic despre felul de a trece 
"dincolo", o reflecţie şi o îngândurare care are nevoie 
mereu de majuscule. Cu majuscule, cuvintele pot să 
suporte accentele apăsate ale autorului care păşeşte, cu 
atâta energie, pe tărâmurile frumos traversate de cei 
înzestraţi cu harul preoţiei. Sorin Cerin ritualizează 
timpurile deconstrucţiei poetice, dacă e să înţelegem 
cum se cuvine desfăşurarea versurilor sub steagul 
titlului." 

Prof.univ.dr. Ion Vlad "Sorin Cerin si-a definit 
poemele din volumul "Marile Tăceri" "poezii de 
meditaţie" Fara îndoiala,reflexivitatea e dominanta 
creaţiei sale, prezidate de interogaţii,revolta,nelinişti si 
o dramatica cercetare a TĂCERII,topos al indoielilor,al 
cutezanţei si al aventurii spiritului in permananta 
cautare a adevarului;poezia sa urmeaza unei axiologii 
de un intens dramatism.E lirica lucidităţii,a meditaţiei si 
a lirismului autentic". 

Lect. univ.dr. Laura Lazăr Zăvăleanu: 

"Intelectual format la şcoala bucureşteană, dar simţind 

nevoia să se revendice, admirativ, de la modelul critic 
al şcolii clujene, unde îşi identifică modelele exemplare 
în profesorii Ion Vlad şi Mircea Muthu, Sorin Cerin îşi 
construieşte şi poezia intertextual, pentru că poetul 
Marilor Tăceri îşi declară peste tot maeştrii, identificaţi 
aici, intrinsec, cu Blaga (prin reflecţie filozofică şi 
structură prozodică uneori voit calchiată după Poemele 
luminii) şi Arghezi.însuşi titlul volumului, Marile 
Tăceri, impune imperativul unui dialog implicit cu 
poezia lui Arghezi purtând acelaşi titlu. Căutărilor 
febrile din Psalmii arghezieni ale unui Dumnezeu 
chemat să se arate, le răspund aici interpelările fără 
odihnă ale unui apostat credincios, care se sfâşie, în 
pustia gândului şi a imaginii frânt oglindite de lumea 
declarată, între dragoste denunţatorie şi revoltă tandră, 
între blestem incantatoriu şi rugă deghizată, de veşnic 
îndrăgostit, fără putinţă de a-şi declina, în realitate, 
fervoarea, deşi cuvântul experimentează, estet, întregul 
lexic blasfemiant şi apocaliptic.O duplicitate 
izbăvitoare, în fapt, care - strigându-şi drama 
înstrăinării şi a introspecţiei ratate, ca şi neputinţa 
întâlnirii cu celălalt sau spaima suprapunerii cu el, într- 
o lume al cărei sens este rătăcit în „tenebrele lagărelor 
de idei”, la interferenţa unui timp şi unui spaţiu ajunse 
“la capăt de hotar ” -,naşte, in litania 'a rebours, 
semnele creaţiei mântuite, în plin festin cinic, “pe masa 
olarului iubirii" 

Conf. univ. dr.Călin Teutişan "Poezia lui Sorin 
Cerin declamă o fatală nostalgie a Sensului. Gândirea 
poetică încearcă recuperarea lui, din fragmente 
disparate, readuse la un loc prin travaliul liric, 
închipuind o posibilă hartă reconstituită, fie şi 
fragmentar, a lumii, dar mai ales a fiinţei. Metaforismul 
neovizionarist este cadrul de referinţă al acestor poeme, 

traversate, când şi când, de parabole ale realului, "citit" 
în cheie simbolică, dar şi ironică. Cinismul lipseşte cu 
desăvârşire din versurile lui Sorin Cerin.Aceasta 
înseamnă că personajul liric ce cuvântă în paginile de 
faţă, mai exact conştiinţa lirică, pune o presiune etică 
asupra realităţii, forţând-o astfel să-şi asume propriile 
adevăruri uitate." 

Prof.univ.dr.Cornel Moraru"Profet al neantului 
existenţial, poetul face parte din categoria moraliştilor, 
rezumând într-o manieră fulgurantă precepte aforistice 
şi proiecţii aspre dintr-o viziune extatică de sfârşit de 
lume. Meditaţiile sale dezvoltă o retorică furibundă pe 
tema "nonSensului Existenţei", deşi exprimă mai mult 
îndoieli decât certitudini şi întrebări decât răspunsuri. 
Intensitatea implicării în acest demers liric atinge, pe 
rând, cote extreme: de la jubilaţie la sarcasm şi de la 
indignare, din nou, la extaz..." 

Prof.univ.dr. Ovidiu Moceanu "Prin cimiterele 
viselor, volumul semnat de Sorin Cerin, poezia marilor 
întrebări existenţiale îşi caută un nou statut, construind, 
în texte care comunică subteran, un chip al omului 
interogativ. "Catedrala existenţei" are capcanele ei, 
"Adevărul absolut" pare de neatins, "Crinii albi ai 
adevărului" pot ucide, "dacă nu-şi aeriseşti cămara 
minţii", eul poetic descoperă mai degrabă un 
"Dumnezeu prea amar"... Toate acestea sunt expresii 
ale unei stări de mare tensiune interioară, în care 
luciditatea săgetează revelaţia şi limitează trăirea 
deplină a sensului existenţei". 

Prof.univ.dr. Dumitru Chioaru 'Discurs profetic, 
filosofic sau poetic? - e greu de determinat în care se 
încadrează textele lui Sorin Cerin. Autorul le 
înglobează toate trei într-o formulă personală, aparent 
desuetă estetic, rostind însă cu suflu de poeta vates 

ultimele cuvinte dinaintea Apocalipsei. O apocalipsă în 
care lumea desacralizată şi dominată de false valori 
sfîfşeşte pentru a putea regenera prin Cuvînt". 

Prof.univ.dr. Ştefan Borbely "Spirit profund şi 
sincer religios, Sorin Cerin caută disperat după 
diamantul ascuns în negurile molozului, ale cenuşii. Un 
întreg arsenal al modernităţii negative - căni ale 
pustiului, apa uitării, abatoare, sărbătoarea continuă a 
suferinţei, maimuţa de lemn putrezit etc., etc. - e 
chemat să denunţe, în versurile sale, "armele letale ale 
societăţii de consum" şi "ospiciul" alienării prin 
mercantilizare a existenţei noastre de fiecare zi. Tonul e 
apodictic, pasional, profetic, nu admite nuanţe sau 
replici. "Noii paşi ai credinţei" sunt enunţaţi 
peremptoriu ca speranţă a mântuirii colective, "lumina 
divină" se întrezăreşte, izbăvitor, la capătul încă 
îndepărtat al supliciului, însă, pe moment, poetul pare 
să fie preocupat exclusiv de retorica eschatologică, 
întrezărind decădere, demisie morală sau ruine cam 
peste tot pe unde-1 poată paşii sau privirile" 

Gheorghe Andrei Neagu "Definitoriu pentru acest 
autor pare să fie pe drept cuvânt, îndoiala, drept piatră 
de temelie a poemelor saleţGreşeala pag.73)11 felicit pe 
autor pentru cutezanţele sale stilistice din "Din ochii 
luminii divine pag.81 precum şi din celelalte păcate 
cuibărite în sânul lui creator. Cred că literatura română 
are în Sorin Cerin un scriitor al mileniului 3 care trebuie 
abordat cu mai multă insistenţă de critica de 
specialitate" 

Marian Odangiu“Lirica lui Sorin Cerin este una a 
întrebărilor esenţiale: relaţia Fiinţei cu Divinitatea într-o 
lume din ce în ce mai distorsionată valoric ( şi 
distorsionantă în acelaşi timp !), dispariţia unor repere 
fundamentale - atrăgând după sine interogaţii 

102 



SORIN CERIN 
-DUMNEZEUL MEU- 

-poeme filosofice- 

copleşitoare şi infinite nelinişti absenţa tot mai 
tulburătoare a unor Adevăruri care să deschidă calea 
spre Mântuire, îndoielile profund demotivante asupra 
Sensului Vieţii, absurd înălţat la rang de raţiune 
existenţială alimentează spaima şi angoasele poetului. 
Versurile sale dezvoltă astfel o veritabilă retorică a 
disperării, în care, aidoma unei insecte halucinate de 
Lumină, autorul lansează întrebări fără răspuns, caută 
confirmări acolo unde acestea au intrat de mult în 
disoluţie, navighează îndurerat dar lucid printre imagini 
şi metafore de elevată şi convingătoare pregnanţă, 
construieşte scenarii apocaliptice despre Viaţă, Iubire şi 
Moarte...” 

Eugen Evu:"... cărţile par a fi obiecte de cult- 
cultură-proprie testamentară ale unui ceremonial, ...al 
neo-cunoaşterii, platonic-socratice sub semnul 
“Guvernământului General al Genezei” bunăoară. Ceea 
ce merită considerat este şi imperativul transparent al 
autorului de a comunica în limba natală, românească. 
Singurătatea atribuită Sacrului este totuşi a fiinţei 
umane în ipostaza ei reductivă, a condiţiei 
umane....Cum Vinea scria, poetul vede idei ale sale, 
sau oglindire în ‘odaia cu oglinzi’ a bibliotecii 
universale. Un destin desigur personal, in mare parte 
asumat, nota bene.în volumul Politice, la extrema lui 
H.R. Patapievici poetul este bine-ştiutor al problemei 
eliadeşti, al “căderii umanului în zoon politikon”.. .între 
raţionalism şi iraţionalism, Sorin Cerin navighează pe 
Oceanul Interconnection." 


103 



SORIN CERIN 
-DUMNEZEUL MEU- 

-poeme filosofice- 


Cărţi publicate 

Literatură Sapienţială 

Volume de aforisme 


Culegere de înţelepciune - Opere Complete de 


Aforisme - Ediţie de ReferinţăWisdom Collection - 
Complete Works of Aphorisms - Reference 
Edition . conţine un număr de 11 486 de aforisme 
structuralizate în 14 volume publicate anterior la 
alte edituri, ce sunt incluse în actuala culegere. 2014 
Dumnezeu şi Destin God and Destiny2014 
Rătăcire Wandering2013 
Libertate Freedom2013 
Cugetări esenţiale2013 
Antologie de înţelepciuneAnthology of 
wisdom 2012 conţine un număr de 9578 de aforisme, 
maxime şi cugetări de Sorin Cerin. 
ContemplareContemplation 2012 

- Deşertăciune Vanity 2011 

- Paradisul şi InfernulParadise and Inferno 2011 

- PăcatulThe Sin 2011 

- IluminareIllumination 2011 Conţine un număr de 
693 aforisme 

* Culegere de înţelepciune în care apar pentru prima 
oară volumele înţelepciune. Patima şi Iluzie şi 
realitate, alături de cele reeditate ca Nemurire, învaţă 
să mori şi Revelaţii, volume apărute atât separat cât şi 
împreună în culegere în ediţiile de limbă engleză online 
sau tipărite, din Statele Unite, Wisdom Collection 2009 
Conţine un număr de 7012 aforisme 

- InţelepciuneThe book of wisdom 2009 Conţine un 
număr de 1492 aforisme. 

- învaţă să mori 2009 C onţine un număr de 1219 
aforisme. 

* Nemurire 2009 Conţine un număr de 856 aforisme. 

* Revelaţii 21 Decembrie 20122008 Conţine un 

număr de 2509 aforisme. 

Volume de inspiraţie sapienţială 

* IubireAmourLove 2008 

- Antichrist, fiinţă şi iubire 2007 

Volume de studii filozofice 

* CoaxialismulThe Coaxialism2007 

■ Moarte, neant aneant viaţă şi Bilderberg Group2007 

■ Logica coaxiologică2007 

* Starea de concepţiune în fenomenologia 
coaxiologică2007 

Volume de poezie fdozofică 

■ Angoase existenţiale- Poeme filosofice Statele 
Unite ale Americii 2018 

« Mai Singur - Poeme filosofice Statele Unite ale 
Americii 2018 

* Iluzia Existenţei - Poeme Filosofice (Statele Unite 
ale Americii) 2017The Illusion of Existence: 
Philosophical poems the United States of 
America 2017 

■ Existenţialism - Poeme Filosoficc iStatclc Unite ale 
Americii) 2017 Existenţialism: Philosophical poems 
the United States of America 2017 

Fiinţă şi Nefiinţă - Poeme Filosofice (Statele Unite 
ale Americii) 2017Being and Nonbeing: Philosophical 
poems the United States of America 2017 

Oglinzile Paralele ale Genezei - Poeme Filosofice 
(Statele Unite ale Americii) 2017The Parallel Mirrors 
of the Genesis: Philosophical poems the United States 
of America 2017 

Existenta si Timp - Poeme Filosofice (Statele Unite 
ale Americii) 2017Existence and Time: Philosophical 
poems the United States of America 2017 

Obiecte de Cult - Poeme Filosoficer581 (Statele 
Unite ale Americii) 2Q170bjects of Worship: 
Philosophical poems the United States of America 2017 
Copacul Cunoaşterii - Poeme Filosofice (Statele 
Unite ale Americii) 2017The Tree of The Knowledge: 
Philosophical poems the United States of 
America 2017 

Iluzia Amintirii- Poeme Filosofice (Statele Unite ale 
Americii) 2017The Illusion of Memory: Philosophical 
poems the United States of America 2017 

Iluzia Morţii - Poeme Filosofice (Statele Unite ale 
Americii) 2017The Illusion of Death: Philosophical 
poems the United States of America 2017 

» Eternitate - Poeme Filosofice (Statele Unite ale 
Americii) 2017Eternity: Philosophical poems the 
United States of America 2017 

■ Străinul Subconştient al Adevărului Absolut - 
Poeme filosofice ( Statele Unite ale Americii) 2016 

■ Paradigma Eternităţii - Poeme filosofice ( Statele 
Unite ale Americii) 2016 

• Marea Contemplare Universala - Poeme filosofice ( 
Statele Unite ale Americii) 2016 

■ Bisericile Cuvintelor - Poeme filosofice ( Statele 
Unite ale Americii) 2016 

■ Trafic de carne vie - Poeme filosofice ( Statele 
Unite ale Americii) 2016 

■ Vremurile Cuielor Tulburi - Poeme Filosofice ( 
Statele Unite ale Americii) 2016 

- Divinitate - Poeme Filosofice ( Statele Unite ale 
Americii) 2016 

• La Cabinetul Stomatologic - Poeme Filosofice 
(Statele Unite ale Americii) 2016 

■ Qrigami - Poeme Filosofice (Statele Unite ale 
Americii) 2016 

■ Dinainte de Spaţiu si Timp - Poeme Filosofice 
(Statele Unite ale Americii) 2016 

■ A Fi Poet editura eLiteratura, Bucureşti 2015 

0 Clipă de Eternitate editura eLiteratura, 

Bucureşti 2015 

Suntem o Hologramă editura eLiteratura, 

Bucureşti 2015 

Zile de Carton editura eLiteratura, Bucureşti 2015 

Fericire editura eLiteratura, Bucureşti 2015 

Nonsensul Existentei Statele Unite ale 
Americii 2015 The Nonsense of Existence - Poems of 
Meditation the United States of America 2016 

Liberul arbitru Statele Unite ale Americii 2015The 
Free Will - Poems of Meditation the United States of 
America 2016 

Marile tăceri Statele Unite ale Americii 2015 The 
Great Silences - Poems of Meditation the United States 
of America 2016 

Ploi de Foc Statele Unite ale Americii 2015 Rains 
of Fire - Poems of Meditation the United States of 
America 2016 

Moarte Statele Unite ale Americii 2015 Death - 
Poems of Meditation the United States of 
America 2016 

Iluzia Vieţii Statele Unite ale Americii 2015 The 
Illusion of Life - Poems of Meditation the United States 
of America 2016 

Prin cimitirele viselor Statele Unite ale 
Americii 2015 Through The Cemeteries of The Dreams 
- Poems of Meditation the United States of 
America 2016 

îngeri şi Nemurire Statele Unite ale 
Americii 2014 Angels and Immortality - Poems of 
Meditation the United States of America 2017 
Politice Statele Unite ale Americii 2013 
Facerea lumii Statele Unite ale Americii 2013 
Cuvântul Lui Dumnezeu Statele Unite ale 
Americii 2013 

Alegerea Mântuitorului Statele Unite ale 
Americii 2013 


Volume de poezie de filosof ie a iubirii 

• Filosofia Iubirii - Dragoste si Destin - Poeme 
Filosofice (Statele Unite ale Aemricii) 2017 The 
Philosophy of Love - Love and Destiny: Philosophical 
poems the United States of America 2017 
- Filosofia Iubirii - Verighetele Privirilor - Poeme 
Filosofice (Statele Unite ale Aemricii) 2017The 
Philosophy of Love-The Wedding Rings of Glances- 
Philosophical poems the United States of 
America 2017 

Filosofia Iubirii - Fructul Oprit - Poeme Filosofice 
(Statele Unite ale Americii) 2017The Philosophy of 
Love - The Forbidden Fruit: Philosophical poems the 
United States of America 2017 

Filosofia Iubirii - Lacrimi - Poeme Filosofice 
(Statele Unite ale Americii) 2017The Philosophy of 
Love- Tears: Philosophical poems the United States of 
America2017 


Volume de poezie de dragoste 

- Adresa unei ceşti de cafea 2013 

- Memento Mori 2012 

- Parfum de eternitate 2012 

- Umbrele Inimilor 2012 

- Inimă de piatră amară 2012 

- Legendele sufletului 2012 

- Adevăr, Amintire, Iubire 2012 

- Eram Marile Noastre Iubiri 2012 

- Suflete pereche 2011 

» Templul inimii 2011 

■ Poeme de dragoste 2009 

Romane 

• Destin 2003 

Trilogia Destiny cu 

volumele PsxchoApocalipsa şi Exodus urmând să 
apară Lumina Divină doi ani mai târziu ce avea să 
întregească ciclul Originea lui Dumnezeu 2004 - 2006 
The origin of God apărut în Statele Unite ale 
America cu volumele The Divine Light PsychoThe 
Apocalxpseş i Exodus2006 

